Groussen Attrakter

De Groussen Attrakter ass e Filament an am Moment (2006) déi masseräichst bekannt Struktur am Universum. Et huet eng Mass an der Gréisstenuerdnung vun 10 Billiarde Sonnemassen (1016 M☉) an ass ongeféier 150 bis 250 Millioune Liichtjoer vun eiser Äerd ewech (zirka 1,4-2,4×1024 m). De Gravitatiounszentrum läit am Norma-Galaxiëkoup – südlech vum Scorpius – dee schwéier ze gesinn ass, well hie vun der Mëllechstrooss verstoppt gëtt.

Déi gigantesch Gravitatiounsanomalie, déi op eisem lokale Galaxiësuperkoup (de Virgo-Superkoup), déi Grouss Mauer mat dem Coma-Koup an och den Hydra-Centaurus-Superkoup awierkt, gouf 1990 (no anere Quellen 1986) duerch Onreegelméissegkeeten am Hubble-Floss entdeckt. Dat heescht, datt sech d'Galaxiëkéip an dësem Beräich vunenee manner séier distanzéieren, wéi dat bei enger homogeener Expansioun vum Universum de Fall wier.

Well déi ugeholle Mass vum Norma-Superkoup an aner bekannte Strukturen eleng net duergi fir den Effekt z'erklären, gi weider, duerch d'Mëllechstrooss verdeckte Strukturen als Zousätz vum groussen Attrakter verdächtegt.

 Kuckt och 

 Um Spaweck 
  Groussen Attrakter duerch Shapley-Superkoup hanner him ënnerschätzt (astro.uni-bonn.de)
  Artikel zum Groussen Attrakter op solstation.com 
  Superkoup a Maueren op enger Distanz bis zu 500 Mio. Lj.

Kategorie:Astronomie
Kategorie:Galaxiëkéip
Kategorie:Kosmologie